GHOLF | Hoërskool Framesby, Afrikaans, Port Elizabeth
Gholf is 'n sport waarin spelers verskillende toerusting gebruik om balle in 'n reeks gate op 'n kursus te slaan in so min as moontlik houe. Die moderne spel gholf het ontstaan ​​in die 15de eeu in Skotland.
Gholf by Framesby is nou wel nie so oud, maar is 'n baie populere sport by Framesby. Ons speel regdeur die jaar gholf. Spanne word in die skole liga ingeskryf en ons neem deel teen verskeie skole in die Oos-Kaap en gaan op verskeie gholtoere deur die jaar. Ons speel elke jaar teen teen skole soos Outeniqua en Boland Landbou in die Suid- en Wes Kaap.
Gholf is 'n sport wat ons kinders dissiplene leer en help om onder druk te funksioneer.
Mnr. Pierre Smit
Framesby het met drie gholfspanne aan die jaarlikse Eersterivier
Gholftoernooi deelgeneem. Framesby se A-span het 'n derde plek behaal.
Gholf: Interskole toernooi by St. Francis – 7 Mei 2021
Beste vyf tellings gekombineer:
1. Nico Malan 201
2. Framesby 191
3. Marlow 173
Baie geluk aan Zahn wat as beste speler van die dag aangewys is!
March 23, 2021 | BY M Snetler
Zahn Scholtz (Gr. 12) het al menigte male haar staal gewys. Hierdie keer is nie anders nie. Sy is deur Complete Golfer Magazine aangewys as een van die top 20 dames op die Suid-Afrikaanse Junior Dames ranglys. Zahn is in die sewentiende plek en beoog om aan die einde van die jaar in die top 10 te eindig voor sy na Amerika vertrek. Sy het 'n beurs ontvang om daar gholf te speel. Zahn het al die OP 0/18 dogtersspan, sowel as die provinsiale damesspan verteenwoordig. Sy het al tot by die OP 0/17 seunsspan uitgehelp.
Framesby is ongelooflik trots op Zahn en die merkwaardige prestasies. Ons wens haar alle sterkte toe met die pad vorentoe.
*The Herald het onlangs 'n pragtige berig oor Zahn geskryf. Die skakel is op ons Facebook-blad beskikbaar.
August 20, 2019 | BY M Snetler
Framesby se eerste gholfspan het hulle baie goed van hulle taak by die SA-Skole toernooi vir Hoërskole gekwyt. Die toernooi is op die Kora Creek Estate Gholfbaan in Nylstroom van 3 tot 7 Augustus gehou. Ten spyte van droë toestande en blitsvinnige setperke, het die span, bestaande uit Michael Randall (Kaptein), Zahn Scholtz, Ferdi Röth en Hughie Moffat, hulself deeglik in die toernooi laat geld . Die toernooi is oor twee rondtes van 18 putjies elk beslis. Die sterkste skoolspanne van al die provinsies in SA was onder die 24 deelnemende spanne verteenwoordig. Tien spanne was van gholfakademie skole, wat die uitdaging om as gewone hoërskoolspan goed te vaar, nóg moeiliker
gemaak het. In die lig hiervan, het Framesby se gholfspan baie goed gevaar om die 19de plek in te neem. Die gholfspan behoort in die volgende twee jaar nog beter te vaar as in ag geneem word dat net Michael in matriek is. Hughie Moffat is Framesby se beste speler met tellings van 79 en 82.